Tarcal Község Önkormányzatának

18/2004. (XI.29.) Ök. sz.

r e n d e l e t e

A KÖRNYEZETVÉDELMI ALAP LÉTREHOZÁSÁRÓL

Tarcal Község Önkormányzatának Képviselő-testülete a helyi önkormányzatokról szóló 1990. évi LXV. tv. 16.§ (1) bekezdésében, valamint a környezet védelmének általános szabályairól szóló 1995. évi LIII. tv. 58.§ (1) bekezdésében kapott felhatalmazás alapján az alábbi rendeletet alkotja:

1.§

A rendelet célja

(1) Tarcal Község Önkormányzata a környezetvédelmi feladatai ellátásának elősegítése végett elkülönített helyi pénzalapot hoz létre.

(2) Az alap megnevezése:
Tarcal Község Környezetvédelmi Alap


(továbbiakban: Alap)

(3) A rendelet meghatározza az Alap forrásait, felhasználási rendjét.

2.§

Bevételi források

(1) Az Alap bevételi forrásai a következők:

a) a települési önkormányzat által jogerősen kiszabott környezetvédelmi bírság teljes összege,

b) a területi környezetvédelmi hatóság által a települési önkormányzat területén jogerősen kiszabott környezetvédelmi bírságok összegének harminc százaléka,

c) a környezetterhelési díjak és az igénybevételi járulékok külön törvényben meghatározott része,

d) a települési önkormányzat bevételeinek környezetvédelmi célokra elkülönített összege,

e) egyéb bevételek (pl.: önkéntes befizetések, stb.)

3.§

Az Alap felhasználása és kezelése

(1)
Az Alap bevételeit Tarcal község közigazgatási területén kizárólag környezetvédelmi célokra lehet felhasználni, különösen

a) illegális szemétlerakók megszüntetése,

b) parlagfű elleni védelem,

c) zöldterületek fenntartása,

d) havaria jellegű munkák elvégzése,

e) környezetvédelmi vonatkozású pályázatok önrészének biztosítása.

(2) Az Alap más célra még ideiglenesen sem vonható el, esetleges maradványait a következő költségvetési évre át kell vinni.

(3) Az Alap pénzeszközeit infrastrukturális beruházás céljaira felhasználni nem lehet.

(4) Az Alap felhasználásról a Képviselő-testületnek évente a költségvetési rendelet és a zárszámadás elfogadásával egyidőben kell rendelkeznie.

4.§

(1) Az Alap felhasználásáról Tarcal Község Önkormányzatának Képviselőtestülete dönt, és a döntés végrehajtását ellenőrzi.

(2) Az Alapba történő befizetéseket a Polgármesteri Hivatal elkülönítetten kezeli.

5.§

Ez a rendelet kihirdetése napján lép hatályba.

Dr. Halászi György sk.

jegyző






                    polgármester

